หลังประจำเดือนหมด5วัน มีเพศสัมพันธ์กันเเล้วหลั่งนอกทัน ตอนนี้มีคล้ายๆตกขาว ประจำเดือนเลยมาเเล้วเป็นอาทิตย์ มีโอกาสจะท้องมั้ยคะ
สวัสดีค่ะ หลังประจำเดือนหมด 5 วันนั้นเป็นช่วงที่ใกล้จะมีการตกไข่ค่ะ อีกทั้งการหลั่งนอกนั้นก็มีโอกาสผิดพลาดได้สูง จากอสุจิที่เล็ดลอดออกมาระหว่างมีเพศสัมพันธ์ ดังนั้นมีโอกาสตั้งครรภ์การตกขาวไม่ได้บ่งบอกว่าตั้งครรภ์หรือไม่ตั้งครรภ์ค่ะแนะนำให้สังเกตประจำเดือนในรอบถัดไปว่ามาตามปกติหรือไม่ หากมาช้ากว่า 35 วัน ควรไปพบสูตินรีแพทย์หรือลองซื้อชุดตรวจการตั้งครรภ์มาตรวจเองเบื้องต้น และถ้าจะมีเพศสัมพันธ์ควรจะป้องกันไว้ก่อนเช่นใช้ยาคุมแบบแผง หรือฉีดยาคุม หรือฝังยาคุม หรือป้องกันขณะมีเพศสัมพันธ์ด้วยการใช้ถุงยางอนามัยค่ะ ไม่แนะนำให้ใช้ยาคุมฉุกเฉินด้วย เพราะประสิทธิภาพต่ำกว่าวิธีอื่นและทำให้ประจำเดือนคลาดเคลื่อนได้มาก